
CAPITALA ŢĂRII. 

ŞI ŞCOLILE ȚĂRĂNEȘTI CARE FAC EXCURSII 
IN BUCUREȘTI 


FUNDAȚIA CULTURALĂ REGALĂ „PRINCIPELE CAROL” 
SERVICIUL SOCIAL 


CUVANT INAINTE 


Pentru cinstirea si dragostea trecutului s'a 
scris mult despre târgul lui Bucur Ciobanul. 
Aprigi cercetători și iubitori de tot ce este 
frumos și vechi în fara aceasta, au desgropat 
si dat la iveală tot ce trecătorul grăbit prin 
București nu bagă de seamă. 

S'au ridicat cu condeiul împotriva acelora 
care nesocotind trecutul plin de frământări al 
«acestei Capitale, dar totodată și bogată în fru- 
moase biserici si mânăstiri vechi, precum şi 
alte ctitorii ale evlaviosilor voevozi si ale 
domnitorilor iubitori de cultură, dărâmau lot 
ce găseau în cale. 

De aceea Bucureștiul pentru lofi cei ce ne- 
grăbiţi şi plini de interese vin să-l vadă, este 
tot orașul de altădată cu trecutul lui ce se 
luptă par'că cu toate prefacerile ce vin in fie- 
care an. EM ko OBA? 

Dar o Capitală de farà cuprinde în ea si 
toate instituţiile cele ‘maï însemnate care con- 

duc treburile obștești ale ţării, precum si lu- 
crurile cele mai deosebite din farà si din tre- 
cutul ei 

Ghiduri şi hărți ale Bucureștiului s'au făcut 
multe. Noi am căutat în această cărticică să 
arătăm pentru Căminele Culturale și Şcolile Tà- 
ránesti tot ce trebue să vadă un membru al 
unui Cămin Cultural când vine în București, 
cât si cursistii școlilor țărănești, cari fac ex- 
cursii în Capitala ţării, întrun timp cât mai 
scurt. 

Kımdatia Cnlturală Pecală  Princrinala Maral“ cir Tatină B 


CALAUZA PENTRU CAMINELE CULTURALE, 
ȘI SCOLILE ȚĂRĂNEȘTI CARE FAC 
EXCURSII LA BUCURESTI 


Orasul Bucuresti, Capitala Romaniei, este 
cel mai mare oras al țării, măsurând cam 78 
km. pătraţi din care numai 50 km. pătraţi sunt 
acoperiţi cu clădiri, căci casele boeresti făcute 
din vechime au grădini și ogrăzi mari, așa 
cum se obicinuiesc și acuma să se clădească la 
tara. 

Bucureștiul n'a fost totdeauna Capitala ţării. 
Inainte vreme Domnii țării românești își aveau 
alte orașe în care stăteau. : 

Astfel a fost Capitala ţării românești - a 
Munteniei, Dobrogei și Olteniei — Târgoviște, 
capitala de azi a judeţului Dâmboviţa, oraș 
așezat la poalele dealurilor înspre munţii Car- 
pati; Curtea de Argeș, unde este si Manasti- 
rea făcută de Matei Basarab Domnitorul Ţării 
pe la 1600 și unde sunt înmormântați regii 

Carol I si Ferdinand I precum si Reginele Eli- 
sabeta si Maria. 

Abia mai tarziu Bucurestiul a fost ales de 
către Domnitori sa fie Capitala Țării. 

Cu privire la originea numelui de București, 
sunt o mulțime de povești unele cari mai aduc 
a adevăr, altele însă deloc. Una din aceste 
povești ne spune că un oarecare cioban pe 
care îl chema Bucur s'ar fi așezat cu turmele 
lui pe malurile Dâmboviţei, care străbate acu- 
ma orașul și ar fi făcut cele dintâi case, iar 
pentru închinăciunea oamenilor ce erau pe aci, 
a zidit și o bisericuţă care se mai află și acuma 
tot satul are povestea lui despre felul cum s'a 
născut. 

D'apoi poveștile sunt multe. Așa după cum 
tot şi satul are povestea lui despre felul cum 
s'a născut. 

Unele, că le-a făcut boerul pe moșia lui, al- 
tele, un gospodar cu fiii săi. Şi de aceea unele 
din satele noastre poartă numele gospodarului 
care s'a așezat întâia data pe acele locuri. 
Cum ar fi spre pildă satul Micești dela fami- 
lia Micescu, sau satul Hâncești dela familia 
Hâncu. Așa e și cu Bucureștiul dela familia 
Bucur. 

Chiar dacă na fost acest cioban niciodată, 
românul nostru la căutat și la descoperit ca 

să poată să aibă o mângâere că stie de a 
vine numele Capitalei ţării lui. 

Cine vine din tara in Bucuresti nu trebue 
să se gândească că o să vadă numai mulțimea 
de: lume care umblă încolo și încoace, clădi- 
rile mari, automobilele, tramvaele ș. a. ci tre- 
bue să se gândească că dacă a venit în Ca- 
pitala țării apoi trebue să vadă lucruri cari 
să-i rămână spre învăţătură, ca atunci când se 
întoarce acasă să aibă ce povesti la ai săi. 

Să-i tina seri întregi la șezători cu gura 
căscată pe cei cari îl ascultă, cu povestirile 
de minunatiile ce le-a văzut in București. Când 
te duci din satul tău în satul vecin, și tot ai 
ce vedea mai mult ca în satul tău! D'apoi în 
Capitala ţării ! S'apoi ar fi păcat, ca după ce 
a dat peste tine așa noroc, încât să poti veni 
la București, să nu vezi nimic, când totul îţi 
este dat, și când totul poti vedea nu mai mult 
decât în două zile, dacă știi cum să umbli, 

E adevărat că până acuma cei cari veneau 
în Capitală erau chemaţi de cluburile politice 
pentru a-i ţine în picioare şi a asculta vorbele 
goale ale politicienilor. Nimeni nu avea grije 
ca să le arate ceva de folos în acest mare 
București. 

Vedeai doar ici și colo câte unul doi care 
își luau inima în dinţi și fără să se teamă că 

se vor rataci, porneau pe ulițele orașului, în- 
trebând pe unul și pe altul din trecători. ce 
clădire este cutare sau cum îi zice la biserica 
cutare. 

Vorbeam cu multi din sătenii noștri care au 
fost in București la asemenea congrese poli- 
tice și-i întrebam ce au văzut și ce le-a plăcut 
mai mult în Capitala ţării. Imi răspundeau că 
n'au putut vedea nimic din cauză că na avut 
cine să-i indrumeze şi că nu mai vor sá se 
mai ducă niciodată la București, 

lată ce am făcut noi din dorinţa și dragostea 
aceea a ţăranului nostru de a vedea „satul lui 
Vodă“ cu toate frumuseţile lui și apoi să po- 
vestească, mândrindu-se, către toţi acei ce 
n'au avut această fericire. 

Orice călătorie a oricărui iubitor de a ști 
mai mult si de a-și cunoaște tara aceasta mare 
și frumoasă, trebue să fie pentru acei cari o 
fac, plină de învățături, — si deschizătoare de 
noui gânduri bune pentru îmbogățirea vieţii şi 
facerea ei cât mai plăcută pe zi ce trece. 

Inainte vreme, cei cari au trăit sub stăpânire 
străină, când mai puteau să se ducă să vadă 
capitala împărăției care îi stăpânea? Ehei! 
cine se învrednicea să aibă asemenea noroc, 
apoi știu că avea ce vorbi despre cele văzute, 
despre cele auzite mai putin, căci nu știau 

limba şi nu era legatâ de sufletul şi inima 
lor acea Capitalâ. 

Acuma, când auzi același graiu, aceeași mu- 
zică, vezi aceeași lume, cum să nu te simți 
bine și să nu te trgă inima să vezi tot ce are 
tara asta mai însemnat și frumos pe care în 
alte parfi nai unde le vedea. 

Putinfele de a te duce dintrun loc în altul, 
dela un colt la altul al ţării, sunt din ce în 
ce mai mari şi cu cheltuială puţină poti vedea 
locuri din farà despre care nici nai auzit, 
sau numai ai citit prin cărţi despre ele. 

Dar dacă călătoriile în provincie sunt mai 
puţin obositoare, o călătorie la București, mai 
ales pentru a vedea frumuseţile cele mai alese 
ale orașului, este cât se poate de obositoare 
atunci când n'ai un plan dela început și când 
n'ai pe nimeni care sa te îndrumeze. 

De aceea ne-am gândit că pentru toți acei 
din Căminele noastre Culturale, dar mai ales 
pentru elevii școlilor și cursurilor noastre ta- 

-ranesti care au o pregătire, prin învăţăturile 
ce li se dau de către profesorii si indruma- 
torii lor, cărora li se vorbește despre o mul- 
time de lucruri, din Capitala ţării, să le venim 
în ajutor prin această călăuză în care să gă- 
sească tot ce le-ar trebui pentru a vedea tot 
ceeace trebue de văzut în București și tot- 

odata spre a le sluji de indrumator pentru 
orice trebuintá ar avea pela instituţiile mai 
însemnate când nevoia îi va mâna,- 

Conducătorii oricărui Cămin Cultural care: 
va organiza o excursie la București, vor avea. 
grijă să aibă una sau mai multe exemplare 
din această ,Cáláuzá”, iar când nu vor avea 
deloc sau deajuns, întâia lor datorie va fi să. 
o ceară dela Serviciul Social. Călătorul, mem- 
bru al unui Cămin Cultural care vine în Bucu- 
rești, va trebui mai întâi să treacă pela noi 
pentru a lua această broșură spre a-i fi de: 
folosul pentru care am făcut-o. 

De se va porni cineva, fără să aibă la el, 
sau să cerceteze mai întâi această cárticicá,. 
cu gândul să vadă Bucureștiul, oboseala îi va 
fi zadarnică și supărare mare îl va cuprinde. 
Și întorcându-se acasă va spune că na văzut. 
nimic, căci, neîndrumat, este greu să umbli și 
să vezi ceva în Capitala ţării. Intr'adevar e 
greu să vii dela provincie și să te deprinzi a. 
umbla în București fără ca să te obosești de- 
grabă. Deaceea fiecare pas făcut să fie cu so- 
coteală, fiecare lucru pus în gând să-l vezi, 

să mergi drept la el, să nu faci drumuri de: 


inconjur degeaba, invartindu-te in jurul lui 
până ce obosesti si la urmă să întrebi pe că- 
lător unde este locul cutare, lângă care te-ai 
învârtit atâta timp. i 

Una, douà nesocotinte ca acestea sì te-ai 
saturat de a mai umbla sà mai vezi si altceva: 
în Bucuresti. 

Cand va porniti de acasà nu và luati lucruri 
cari nu vor fi de trebuintà pentru cat veniti 
în Capitalà. 

Nu căutaţi sá va îmbrăcaţi ca târgovefii,. 
luati-và haina din satul din care veniţi. Căci 
tàrgoveti are deajuns Capitala si cei cari vreti 
să-i întreceti nu ati putea-o face decât numat 
prin. portul frumos al satului Dv. 


CAND VII IN BUCURESTI 


Bucurestiul are trei gari prin care vin cala- 
torii: Gara de Nord, Gara de Est sau Obor 
— si Filaret. 

Prin Gara de Nord vine Moldova, Basarabia, 
Bucovina, Ardealul, Banatul, Oltenia si o parte 
din Muntenia. Prin Gara de Est vine Dobro- 
gea, si,o parte din Muntenia. Prin Gara de: 
Sud — Filaret, vine numai un județ din Mun- 
tenia, Vlasca. 

Din toate aceste trei gări, cea mai mare este 
Gara de Nord. 

Cand ai ajuns in Gara de Nord, te-ai dat jos 
«din tren, mergi drept inainte, la esire faci pe 
-dreapta si dai în Bulevardul Dinicu Golescu. 

Dacă faci spre stânga dai în Calea Griviței. 
‘Şi o stradă si alta te duc în mijlocul orașului. 
«In Gară este multă lume, şi e de toată mâna 
„si mai bună şi mai rea. 

Tramvaie dela Gara de Nord spre oras: Din 
“Bulevardul Dinicu Golescu -putem lua tram- 
vaiul 24 si 12. Tramvaele au doua clase: I-a 
:$i II-a; la I-a se plateste 6 lei pe intreaga linie 
«si 5 lei pana în mijlocul orașului. La cl. II-a 
:se plateste 5 lei pe intreaga linie si 4 lei 
-de jumătate de linie. Prin urmare e mai bine 
:să te duci în clasa II-a căci e mai eftin. 

Cine vrea sa vina mai repede in oras, poate 
«sá ia un automobil. 

Când te-ai urcat in el trebue să-i spui so- 
feurului unde vrei să mergi. Taxa e de 10 lei, 
la primii 400 de metri apoi câte 4 lei la fie-, 
-care 400 metri. Taxarea -se poate vedea pe. 
„aparatul din fata sofeurului. j 

Se plăteşte numai cât scrie acolo. 

Vrei să vii la Fundatie în Str. Cobălcescu 41 
— te sui în tramvaiul 24 sau 12 la clasa Il-a, 
plâteşti 4 lei si la stația ,Eroului” te dai jos. 

Noul local al Fundatiei Culturale Regale Principele Carol „Serviciul 

Pe dreapta, e Fundaţia. Dv., o să veniţi la Fun-- 
03116 și văzând mama Căminelor Culturale, de: 
aici va sfatuifi cu cărticica in mână și plecaţi. 
la drum pentru a vedea ce e scris în ea. 

Am căutat să arătăm prin semne deosebite- 
tot ce este mai folositor și tot ce trebue văzut. 
în București de către oricare Căminist și elev 
al școlilor țărănești. 

Pentru ușurință, am împărţit tot ce trebue: 
vizitat, în 6 grupe. Fiecare grupă va fi in- 
semnata si pe planul orasului cu alta culoare, 
dar totodata va fi si scrisa deoparte, incat sa 
vezi mai usor ce ai de vizitat si apoi uitan- 
du-te pe plan sa vezi incotro sa o iei, cu ce: 
tramvai sau autobuz, sau chiar pe jos. 

Fiecare loc ce este trecut in grup pentru a 
fi vizitat are date explicatiile trebuitoare. 

In grupurile scrise sunt trecute si alte lu-. 
cruri ce le veti vedea dar care nu sunt puse: 
pe harta. 

Grupele pe cat sa' putut le-am facut pe car- 
tierele orașului, in asa fel încât, când ai plecat 
cu tramvaiul sau pe jos sa vizitezi tot ce este 
insemnat intrun grup, sa mergi pe jos dela 
un loc la altul si sa le termini pe toate de 
vizitat fara sa simti oboseala sau sa mai fie 
nevoe de luat tramvaie sau autobuze. 

Cand ai terminat un grup te urci in tram-- 


“vai și pornesti spre altul. Și asa mai departe. 
¿Se poate organiza vizitarea grupurilor în asa 
fel încât să nu fie nevoie de luat tramvaiul 
„dela un grup la altul, ci mergând pe jos. ' 

Latrina publice se găsesc în pieţe mai mari. 
Astfel când veti vizita B-dul Take Ionescu și 
Lascăr Catargiu, în Piața Romană este unul, 
„când vezi vizita Tribunalul, în Piaţa Senatului, 
veste altul, etc. 

In Capitală străzile sunt înguste și e lume 
‘multà care merge pe ele. De aceea pentru a 
“face cat mai ușor mersul, trebue sa ne ţinem 
în rânduri de câte doi, mergând numai pe 
trotuare, 

Toate aceste șase grupe se pot vedea fără 
multă oboseală în două zile, dacă conducăto- 
rul le împarte în așa fel încât să nu piardă 
vreme trecând dela un grup dintro parte a 
orașului la altul în cealaltă parte. Spre pildă 
«dela Sosea la Patriarhie. 

Cu ce poți merge prin Bucuresti; si ce pre- 
furi se plătesc: 

Tramvaie dela gară la 

Ca să mergi cu două 
tramvaie ceri o cores- 
„pondentas 1 O Me SOIT O CITE 

La autobuze (mașini mari) acelas pret. 

O cursa cu birja in oras, 20 lei. 

O cursă cu birja dela gara sau până la gara 
40 lei. 

Masina 10 lei la primii 400 metri, apoi 4 lei 
la fiecare 400 metri. 

Dacă aveţi lucruri pe care nu le puteţi duce 
în oras, în Gara de Nord este „Casa de ba- 
gaje“ unde iti lasi pachetul, platesti 5 lei de 
unul singur, si iti dá o chitantá. Acești 5 lei 
se socotesc pe 24 de ceasuri. 

Când te întorci spre- casa, te infatisezi cu 
chitanfa la casa şi iti scoţi pachetul. 

Unde poți mânca ? La Cooperativa Muzeului 
satului românesc care se află chiar în sat. 
Conducătorii grupului vor trebui sa instiinteze 
din timp pe conducătorii cooperativei spre a 
le pregăti masa pentru atâtea persoane câte 
sunt. 

Această cooperativă a fost înființată de 
Funcţionarii Fundaţiei pentru aprovizionarea 
lor cu cele trebuitoare. Fundaţia care caută ca 
în fiecare sat să înjghebeze cooperative, a dat 
pildă vie tuturor prin înființarea cooperativei 
la Muzeul Satului. 

Dar mai poti mânca si in alte restaurante 
care nu sunt tocmai așa scumpe și care se 
găsesc prin toate părțile Bucureștiului. 


IN MIJLOCUL CAPITALEI 


GRUPA 1. 


Autobuze : 31. 
Tramvaie : 14, 24. 


. Biserica Zlatari. 

. Casa de Economii. 

. Posta. 

„ Ministerul Lucrărilor Publice și al Comu- 
nicatiilor. 

. Gradina Cismigiu. 

. Palatul Ziarului Universul. 

. Ministerul Apararii Nationale. 

. Muzeul de Artă religioasă. 

„ Societatea de Radio. 

Biserica Zlătari. — Este așezată pe Calea 
Victoriei în fața Casei de Economii. Biserică 
veche și frumoasă este zidită de niște argintari 
foarte bogaţi (cărora pe acea vreme li se spu- 
nea zlătari). De aici i-a rămas și numele. 

Casa de Economii. — Tot pe Calea Victoriei 

in fata Bisericei Zlatari este o cladire mare si 
frumoasa Casa de Depuneri. In aceasta cladire 
se adaposteste Casa de Economii. Aici fiecare 
gospodar sau fiecare copil poate sa depună ori- 
când cât de puţini bani ca să aibă pentru bă- 
tránete. La fara la fiecare Oficiu Postal se gă- 
sesc carnete de economii unde poti sa-ti depui 
banii strânși. Asa ca nu e nevoie să vii la Bucu- 
resti ca sa depui banii numaidecat la Casa de 
Economii. Depunându-i la posta, ei ajung tot 
aici. 

Dacă te găsești in București şi ai nevoie de 
bani te prezinti cu livretul de depuneri la Casa 
de Economie care e deschisa dela ora 8 la 1 
si iti poţi scoate banii necesari. 

Dacă suma e numai până la 2000, te duci 
la Poștă care e deschisă dela 8 dimineaţa la 8 
seara ' 

Posta. — In rand cu biserica Zlatari mai la 
vale şi in fata Casei de Economii este Posta 
Centrala. Ea are grije de toate Oficiile postale 
din intreaga tara. 

Ministerul Lucrărilor Publice si al Comunica- 
Hilor. — Este pe B-dul Elisabeta la un colt al 
Grădinii Cișmigiu. Clădire frumoasă pe dina- 
“fară ca si pe dinăuntru. Acest Minister are 
grija Şoselelor si Căilor Ferate din ţară. 

Grădina Cișmigiu. — Si când vii dela gară, 


Casa de Depuneri si Economii. 

din tramvaiu poți vedea, când te apropii de mij- 
locul orașului o pădure cu copaci falnici, iar 
printre ei atâtea feluri de flori și trandafiri cum 
uu mai poti vedea nicăeri. 

Grădina Cișmigiu se zice că e una din cele 
mai frumoase grădini din Europa. Aici vezi 
cele mai frumoase si mai felurite flori. In mij- 
locul grădinii este un lac cu peștișori, alături 
de el un loc unde vin porumbeii pe care-i hră- 
nesc și copiii așa de blânzi sunt, mai spre mar- 
ginea de Apus se găsesc păuni trufași, epuri 
de casă, și alte animale mici. 

Inainte vreme unde este azi această frumoa- 
să grădină, era o mlaștină cu stuf unde se fă- 
cea vânătoare de rate sălbatice. Mâna omului 
însă a făcut această minune pe care o vedem 
azi, 

Palatul Ziarului «Universul». — Așezat pe 
strada Brezoianu, această clădire este făcută în 
1926. Aici se tipărește ziarul Universul. Se pot 
vedea in fiece zi mașinile cari tipăresc ziarul 
si toată administraţia acestei gazete. 

Ministerul Apărării Naționale. — După ce ai 
văzut Ministerul Lucrărilor Publice intri in Cis- 
migiu și mergând pe cărarea cea mare din mar- 
ginea grădinii, pe partea dreaptă lângă gardul 
acesteia este așezat Ministerul Apărării Na- 

tionale (de război). Acest minister are in grije: 
apărarea ţării. 

Muzeul de artă religioasă. — Este deschis: 
Joia și Duminică dela 10—1 si nu se plătește. 
In celelalte zile dela 9—1 și 1—7 când se plă- 
tește 20 lei de persoană, 

După ce te-ai mai odihnit în grădina Cismi- 
giului, o iai cam spre Miază-Noapte și alături 
de grădină vezi o casă frumoasă ca un conac 
boeiesc. Este Muzeul de Artă Religioasă. Aşe- 
zat lângă grădina Cismigiului pe Str. Stirbey- 
Vodă, în casele fostului boer Creţulescu, în 
acest muzeu se găsesc toate lucrurile vechi de 
pe la mânăstirile și bisericile noastre. Icoane 
vechi de acum trei patru sute de ani, patrafire 
şi vestminte preoțești cusute frumos cu fir de 
aur și argint de soțiile sau fiicele Domnitorilor 
sau ale boerilor. Căci înainte vreme soțiile si 
fiicele boerilor aveau grijă deosebită cu împo- 
dobirea bisericilor cu tot felul de lucruri fru- 
moase. Si în satele noastre de acuma sunt fe- 
mei gospodine și fete care coase ștergare fru- 
moase pentru icoane, epitrafire și altele, iar 
gospodarii daruesc o cádelnitá, o icoană, etc. 

Acest muzeu a fost facut prin straduinta 
D-lui Profesor N. lorga, care a adunat tot ce a 
gasit de pret, frumos si din vechime pe la bi- 
sericile si mânăstirile noastre. Fiecare sat mai 

“vechi are si el lucruri de demult prin biserici. 
(Si atunci când se face târnosirea unei biserici 
întotdeauna să se ia seama să nu se arunce 
lucrurile vechi prin pod sau în altă parte, ci 
strânse la un loc să se ducă la Cămin pentru 
«a face un mic muzeu din care să se vadă tre- 
«cutul satului și meșteșugul frumos al gospodi- 
.nelor de altădată. 

Societatea de Radio. — După ce ai văzut Mu- 
zeul de Artă Religioasă, treci Strada Stirbey- 
Vodă, te urci la deal și dai în Str. Berthelot. 
„Aici este Societatea de Radio. De aici se cântă 
și se vorbește pentru Radio. 

Aici sunt numai birourile. Uzina cu toate ma- 
sinile este așezată la marginea oraşului — la 
Băneasa. 


Muzeul Zoologic. 
www.dacoromanica.ro 


LA ŞOSEAUA KISELEFF 

„ Muzeul Zoologic. 

. Muzeul de Artă Nationala.. 

. Spitalul Filantropia, 

„ Monumentul Eroilor Infanteriei. 

„ Arcul de Triumf. 

„ Academia de agronomie. 

. Institutul de cercetări agronomice. 
„ Ferma Băneasa. 

„ Aeroportul Băneasa. 

„ Muzeul satului. 

Muzeul 20010916. — Deschis Joia, Duminica 
și sărbătorile dela 10 la 3. La cerere se aprobă 
și în alte zile. 

Când ai ajuns la capătul Căii Victoriei dai 
de o piață rotundă și mare, Piaţa Victoriei. . 
Lângă această piaţă: se află muzeul Zoologic. 


Este unul din cele mai bogate $i frumoase mu- 
zee din Europa. Aici vezi fel de fel de animale 
si pasari care traesc pe pamant. 

Muzeul de Artă Naţională. — Tot aici se 
află si Muzeul de Artă Naţională, unde găsim 
tot felul de cusături, țesături, sculpturi și pic- 
turi vechi din toate provinciile țării noastre. 
Ca să afli cum se tesea în vechime, sau ce 
haine purtau sătenii nostri din cutare sau cu- 
tare judeţ, unde azi nu se mai poartă costum 
naţional, vii aci la acest muzeu și vezi îndată 
costumele şi tesaturile vechi. 

Tot aici vezi frumoase lucrături în lemn și 
în piatră făcute de oameni pricepuţi $i meste- 
șugari buni din vechime. 

Spitalul Filantropia. — Peste drum de acest 
muzeu pe Str. Col. Mihail Ghica, se află încă 
unul din marile spitale din București, Spitalul 
Filantropia. 

Monumentul Eroilor Infanteriei. — Pe So- 
seaua Kisseleff mai la deal de cele două muzee 
se află monumentul Eroilor Infanteriei. A fost 
făcut acest monument pentru veșnică aducere 
aminte pentru soldaţii infanteriști ce și-au jert- 
fit viața pe câmpul de luptă pentru patrie. 

Arcul de Triumf. — Mergând înainte pe so- 
sea vedem că se ridică măreț în fata ochilor 
noștri arcul de triumf. E făcut îndată după răz- 

Arcul de triumf. 

boi pentru pomenirea victoriei armatelor noas- 
tre. Pe sub el a trecut intrand in Bucurestii 
care fusese ocupat de nemti, Regele Ferdinand 
in fruntea ostirei dupá infrángerea lor, ín 1918. 

Academia de Agronomie. — E așezată pe 
B-dul Marasti. Aici se poate vedea cimpul de 
experiență a Academiei. 

Institutul de cercetări agronomice: — lângă 
Academie se află Institutul de cercetări agro- 
nomice unde se poate vedea Expoziţia grâului 
si porumbului. 

Ferma Băneasa. — Institutul are aici la Bă- 
neasa câmpuri de experiență. Stațiunea de în- 
cercare a maşinilor, stațiunea de crescătorie de 
animale si fermă model. Tot aici găsim statiu- 
nea avicolă a Uniunei Camerilor de Agricul- 
tură ; Școala de Horticultură, ș. a. 

Aeroportul Băneasa. — Tot aici se află și 
„aeroportul Băneasa unde vin și de unde pleacă 
.aeroplanele dela noi din tara si din străinătate. 

Muzeul Satului. — Când te întorci înapoi de 
la Băneasa, treci prin parcul Regele Carol 1 
unde de obiceiu în fiecare an se face Luna Pu- 
‘curestilor și ajungi la Muzeul Satului Românesc 
așezat pe malul lacului Herăstrău. 

Muzeul Satului este făcut de Fundaţia Prin- 
«cipele Carol, după dorința M. S. Regelui Ca- 

rol II. Cu case aduse din toate provinciile ţării, 
acest muzeu înfățișează satele ei așa cum sunt. 

Aici se mai poate vedea expoziţia cu rezulta- 

tele muncii Echipelor Regale studențești la 
sate, precum si a Şcolilor Táránesti. 
In dragostea și în dorința M. S. Regelui 
de a arăta atât orășenilor cât mai ales strei- 
nilor cari vin în Capitala Ţării, frumuse- 
file satelor noastre precum și meșteșugul cu 
care țăranii noștri işi cladesc si înfrumuse- 
teaza casele lor, a adus la ridicarea acestui 
muzeu. Gândul M. S. Regelui a fost să arate 
tuturor că fara noastră este o tara de sate nu 
de orașe si ca multi cari trăesc in ea nu o 
cunosc asa cum trebue. 

Inca din anul 1934 Fundatia «Principele Ca- 
rol», la sfârșitul muncei Echipelor Regale 
Studentesti, a făcut o expoziţie în care pe 
lângă arătarea rezultatelor acestei munci, a- 
răta colțuri de case din regiunile pe unde lu- 
crase Echipele noastre. Era primul început de 
a aduna și de a arăta Capitalei din frumuseţile 
satelor noastre, și de a răscoli interesul tuturor, 
celor ce erau chemaţi să conducă treburile 
obștești ale ţării, pentru satele noastre. 

A venit apoi anul 1935 cu o expoziţie în 
Parcul Carol care față de cea din primul an 
era nespus de mare. 


Biserica dela Muzeul Satului. 


Poartă ţărănească din Maramures dela Muzeul Satului. 
www.dacoromanica.ro 

In acest an nu aduceam numai colturi dirr 
lăuntrul caselor, ci am făcut chiar case după 
felul și asemănarea celor din satele unde lu- 
crase echipele. 

Lumea venea și se uimea când vedea cum 
este casa din Moldova ori din Muntenia, pen- 
trucă cei mai mulți credeau și cred chiar si. 
azi că satele noastre sunt toate la fel. 

Dar aceste expoziţii țineau două trei luni si 
le dărâmam. 

In anul 1936, M. S. Regele vine cu gândul 
acesta măreț sa se clădească in Capitală un 
sat cu case din toate unghiurile ţării care să 
fie mărturie că tara noastră este o tara de sate, 
şi astfel dă în grija Fundaţiei noastre, să clă- 
dească acest muzeu. 

Sub grija și supravegherea de fiecare zi a) 
M. S. Regelui acest Muzeu s'a clădit în lunile 
Martie și Aprilie ale Primăverii anului 1936 și 
la 17 Mai s'a făcut sfinţirea lui. 

Casele sunt aduse deadreptul din sate. Dela 
acoperiș până la cele mai mici lucruri au fost 
cercetate ca să fie cât mai adevărate țărănești, 
ca să nu schimbăm nimic din ce are o casă. 

Și pentru a arăta adevăratul chip al unui sat 
am adus nu numai case ci si biserici, mori de 
vânt, piuă, scrânciob, etc. într'un cuvânt tot ce 
au satele noastre. r 

Astfel de muzee mai sunt numai in vreo 
două tari din toată lumea. 

Nu este învăţat sau om mai de seamă din 
străinătate care poposind în București să nu 
vină să vadă acest muzeu. Si văzându-l își face 
părerea despre frumuseţea satelor noastre. 


PE CALEA VICTORIEI IN JOS 

. Presedintia Consiliului de Miniștri. 

. Ministerul Economiei Nationale. 

. Ministerul Finantelor. 

. Atheneul Roman. 

. Fundatia Universitara «Regele Carol I». 
. Palatul Regal. 

. Teatrul National. 

. Palatul Telefoanelor. 

. Cercul Militar. 

Președinția Consiliului de Miniștrii. — Ince- 
pând vizitarea Căii Victoria dela șosea la vale 
spre Dâmboviţa, pe partea dreaptă cam la în- 
ceputul căii este Președinția Consiliului de Mi- 
nistrii. Aici lucrează Primul Ministru al ţării. 

Ministerul Economiei Naţionale. — Mergând 
mai departe după ce treci Sir. G-ral Manu dai 
de Ministerul Economiei Nationale. Acest Mi- 

mister are grija tuturor fabricilor, comerțului, 
„carierelor și minelor din tara. 

Ministerul Finanțelor. — Tot pe Calea Vic- 
toriei pe aceeasi parte se afla Ministerul Fi- 
nantelor țării. El se ocupă de strângerea impo- 
zitelor și facerea bugetului țării. 

Atheneul Român. — Pe Calea Victoriei a- 
proape de Palatul Regal se află Atheneul Ro- 
man. In fafa cu o grădiniță Atheneul ti se pare 
ca un castel din povești. Inceput la chemarea 
inimosului profesor Exarcu, cu mijloace puti- 
ne, zugravelile din el s'au terminat abia acum 
doi ani. 

Când a început zidirea lui, prin Bucuresti si 
in tara mica dinainte de razboiu, se zicea: 
«Dati un leu pentru Atheneu». Un leu era insa 
mult prin vremea aceea. Astfel incetul cu in- 
cetul s'a ridicat cea mai mândră clădire a 
noastră. 

Atheneul este «Casa cea mare» a ţării. După 
cum la țară fiecare gospodar are o cameră care 
-o tine numai pentru oaspeţi si pentru zile mari, 
tot astfel si fara are această casă mare pentru 
serbări si sărbătoriri mari. 

Fundaţia Universitară Regele Carol I. — 
«Cum mergi pe Calea Victoriei la vale spre 
Dâmboviţa, după ce ai trecut de Atheneu ir 

Atheneul Roman. , 

fata Palatului Regal se afla asezata «Fundatia 
Regele Carol 1», ctitoria primului nostru Rege 
Carol I. Este făcută pentru a avea unde citi ti- 
neretul care invata la Universitate. Este cea 
dintâi Fundatie a celui dintâi Rege al nostru, 
Azi avem mai multe fundaţii făcute de M. S. 
Regele Carol II. 

Ea are o mare bibliotecă unde citesc studen- 
tii — mai are o sală unde se tin Conferinţe de 
către oameni învăţaţi. 

In fața Fundaţiei se află așezată statuia Re- 
gelui Carol 1, ridicată anul acesta. 

Palatul Regal. — Palatul Regal a fost cons- 
truit în timpul domniei Regelui Carol 1. La în- 
ceput a fost mai mic. Reînoit în ultima vreme, 
Palatul Regal este reședința M. 5. Regelui Ca- 
rol II. Pe acoperișul Palatului stă ridicat un 
steag. Când acest steag nu este ridicat e semn 
că M. S. Regele nu este în Bucuresti. 

Teatrul Naţional. — Este teatrul cel mai ve- 
chiu și cel mai mare din ţară. Are aproape 100 
de ani de când e făcut. Aici se joacă teatru de 
artiștii cei mai buni ai ţării si se fac serbări 
la zilele naţionale. 

Palatul Telefoanelor. — Lângă Teatrul Na- 
tional este cea mai inalta cladire din Bucuresti. 

Făcută după moda americană numai din otel și 
piatră. Aici este centrala telefoanelor din în- 
treaga fara. 

Cercul Militar. — Clădire frumoasă făcută 
prin 1897 este așezat în mijlocul orașului. Este: 
Casa ofițerilor unde orice militar poate dormi 
si mânca cu un pret mai eftin ca în oras. 

Teatrul National. 

Cercul Militar. 


IN JURUL STATUEI BRATIANU 

„ Foişorul de foc. 

2. Fundaţia Culturală Regală «Princepele Ca- 
rol», Str. Latină 8. 

3. Cele 5 statului: 1. C. Brătianu, Heliade 
Rădulescu, Mihai Viteazul, Gheorghe La- 
zar si Spiru Haret. 

4. Ministerul Agriculturii. 

5. Spitalul Colțea. 

6. Banca Naţională. 

7. Biserica Sfântul Gheorghe Nou. 

8. Universitatea. 

Foişorul de foc. — Pe linia 24 dai de un 
turn înalt, care este foișorul de foc. Inainte 
vreme când nu erau telefoane și mașini, din 
vârful lui se vedea și se da de știre când se 
aprindea vreo casă în București. Acum, decând 
cu telefoanele se vestește mai repede și Foi- 
sorul nu mai servește decât ca adăpost pentru 
mașinile pompierilor. 


Fundația Culturală Regală Princepele Carol, 
Str. Latină 8. — Mergând pe linia tramvaelor 24 
si 14 până la Calea Moșilor, și apoi spre stânga 
dai de Fundaţia noastră în care Princepele Ca- 
rol, M. S. Regele Carol II de azi, a început 
munca pentru ridicarea satului. 

Ctitorie regească, Fundaţia noastră a luat 
ființă încă din anul 1922. M. S. Regele de pe 
atunci încă se gândea să vina în ajutorul sate: 
lor pentru ridicarea lor la o viață mai civili 
zata. Si deaceia in 1922, chemá pe câțiva oa- 
meni dintre cei care isi indreptasera dragostea 
si munca lor zilnica catre sat, si cu ei hotaraste 
sa inceapa o munca de cunoastere a satelor cu 
nevoile si neajunsurile lor si indreptarea prin 
Caminele Culturale. 

Cu mijloace putine si luptand cu lipsa de in- 
telegere a celor cari erau chemaţi să conducă 
treburile obștești, Fundaţia in frunte cu Princi: 
pele Carol, care venea zilnic la birou, începe 
înființarea Căminelor Culturale prin sate, chea- 
mă pe toți conducătorii satelor ca preoți, învă- 
tatori, etc. să vina în sânul Căminelor și lă- 
sând la o parte toate patimile și desbinările să 
pună umărul pentru a da satelor înfățișarea 
care trebue. 

A fost tare greu. Puţine sate cari au înţeles 
de pe atunci rostul acestei Fundaţii înființând 

Cámine și începând munca cerută. Cele mai 
multe însă au stat deoparte, căci toţi se gân- 
deau numai la politica ce se făcea prin acea 
Vreiue. 

Dar Jucrul bun nu poate odatà si odatà sa 
nu prinda. Adevarul si dreptatea iese deasu- 
pra ca untdelemnul. A trecut mult timp pana 
in 1934 cand M. S. Regele reia gandul din 1922 
şi punandu-l în fruntea Fundaţiei pe D-1 Prof. 
Gusti cu care de altfel începuse și în 1922, 
reîncepe organizarea Fundaţiei și munca de 
ridicare culturală a satelor prin Căminele Cul- 
turale și cu Echipele Regale Studențești. 

Din an în an această muncă a fost tot mai 
mult înțeleasă de toți bunii români. lar isbân- 
da gándu.ui M. 5. Regelui o vedem astăzi când 
ceeace de 17 ani se gândise, acum se realizează 
de Fundatie prin Legea Serviciului Social. De 
la câteva cămine ce luase ființă la început 
astăzi avem câteva mii. 

Dela câţiva preoţi si învăţători care începuse 
atunci, azi avem mii care lucrează prin Cămi- 
nele Culturale pentru ridicarea neamului. 

Asa după cum voevozii ţării înainte vreme 
zideau biserici نو‎ mânăstiri în jurul cărora se 
adunau toţi bunii credincioși în vremuri de bu- 
curie cât si în cele de restriște, tot astfel M. S. 
Regele a făcut această ctitorie, Fundaţia cu 

Caminele ei Culturale in jurul carora sa se a- 
dune toţi fii acestei țări şi punând toată pute- 
rea de muncă să faca o ţară asa cum a gandit-o 
M. S. Regele. 

Universitatea. — Clădire mare aşezată în 
mijlocul Bucureştiului, este şcoala cea mai 
înaltă pe care poate s'o urmeze un om. 

Cele cinci statui 1. C. Brătianu, Heliade Ră- 
dulescu, Mihai Viteazul, Gheorghe Lazăr, Spiru 
Haret. ۸ 

In fata Universitatii se afla aceste cinci sta- 
tui. Doua a doi fosti ministrii, Bratianu si Ha- 
ret, una a unui poet si luptător naţionalist He- 
liade Radulescu, una a unui profesor carturar 
din Ardeal Gh. Lazar si cea din mijloc a Dom- 
nitorului Mihai Viteazul calare. 

Li s'au ridicat aceste statui spre vesnica a- 
mintire pentru faptele lor mari pentru ridica- 
rea neamului nostru. 

Aproape de Universitate in rand cu ea este 
cea mai mare librarie din tara «Cartea Roma- 
neasca». De aici se pot cumpăra orice cărţi de 
care ai nevoie. 

Ministerul Agriculturii şi Domeniilor. — După 
ce ai văzut Universitatea și statuele terminând 
cu statuia Brătianu, mai mergi puţin drept îna- 
inte și dai de Ministerul Agriculturii care are 


Biserica Sf. Gheorghe Nou. 

grijă de toate treburile cu privirea la munca 
câmpului și creșterea animalelor. 

Spitalul Colțea. — In spatele Ministerului se 
află un mare spital Colțea. Aici sunt doctorii 
cei mai renumiţi din tara cari fac cele mai 
grele operaţii. 

Banca Naţională. — Este aşezată pe Str. Eu- 
geniu Carada. De aici ies banii. Ea are in fie- 
care Capitală de județ sucursale pe care le 
controlează. 

Biserica Sfântul Gheorghe Nou. — Este clă- 
dită de Domnitorul Constantin Brâncoveanu 
acum vre-o două sute cincizeci de ani. Domni- 
torul acesta a clădit mai multe biserici căci era 
tare evlavios, asa dupa cum știm dealtfel din 
istorie ca toti marii nostrii Domnitori ridicau 
lacasuri de inchinaciune lui Dumnezeu. 

Aceasta biserica a ars odata impreuna cu ha- 
nul si chiliile care se gaseau alaturi de ea. — 
Dupa aceasta a fost cladita din nou asa cum 
o vedem azi, si de aceea i se zice Sf. Gheorghe 
Nou. 

Se scrie prin cărți că atunci când bate clo- 
potul acestei biserici sunetul lui parcă ar spune: 
Braan-coo-vaa-nuu. Adică meșterii l'au făcut în 
așa chip încât prin sunetul lui să spună că 
Brâncoveanu a făcut biserica. < 

In aceasta biserica se aflà ingropat trupul lui 

Constantin Brancoveanu ctitorul sáu, care a 
murit tăiat de Turci la Constantinopol cu toţi 
copii lui, pentrucă n'a vrut să se lepede de re- 
ligia lui creștină. 

Acum câţiva ani a fost aduse osemintele lui 
în tara și in chip cu totul sărbătoresc cu întreg 
soborul arhieresc cu Patriarhul în frunte au fost 

îngropate în biserica Sf. Gheorghe. Tot aici se 
găsesc moaștele Sf. Niculae. O mână a sfântului 
e ferecată cu aur. 


PRE PARCUL CAROL 


GRUPA 5 
Tramvaie : 20, 8, 12, 1. 


1. -Palatul Justitiei (Tribunalul). 
2. Biserica Domnita Balasa. 

3. Spitalul Brâncovenesc. 

4. Piaţa Restauratiei (8 Iunie). 
5. Parlamentul. 

6. Patriarhia. 

7. Biserica Bucur. 

8. Parcul Carol. 

9. Muzeul Militar. 

10. Mormantul Eroului Necunoscut. 
11. Muzeul Industrial. 

12. Muzeul Silvic. 

13. Gara Filaret. 

14. Abatorul. 

15. Fabrica de mezeluri Rochus. 


Palatul Justiţiei (Tribunalul). — Peste drum 
de Biserica Domnița Bălașa în rand cu ea pe 

malul drept al apei Dâmboviţa, care aici nu se 
mai vede caci este acoperita si facuta strada 
pe ea, se afla Tribunalul. E o cladire lunga si 
frumoasa. Tot in aceasta cladire se afla si 
Curtea de Casatie. 

Biserica Domnița Bălașa. — In rand cu Tribu- 
nalul, peste drum în curtea spitalului Brânco- 
venesc cu intrarea prin Calea Rahovei, este Bi- 
serica Domnița Bălașa. Fica Domnitorului Con- 
stantin Brâncoveanu pe care o chema Bălașa, a 
dăruit locul acesta unde se află azi întreg spi- 
talul cu Biserica și cu ajutoare din partea ei 
s'a ridcat acest lăcaș de închinăciune a cărei 
nume îl poartă. 

Este poate cea mai împodobită biserică din 
București. De aici se dă la Radio slujba religi- 
oasă aproape în fiecare Duminică. 

Spitalul Brâncovenesc. — Lângă Piaţa 8 Iu- 
nie si în aceeași curte cu biserica Domnița Bă- 
lașa se află spitalul Brâncovenesc. Făcut de 
Brâncoveanu, a cărui fiică a făcut biserica ca- 
re-i poartă numele, tot așa și spitalul făcut de 
el îi duce numele mai departe pentru toţi acei 
ce-și alină suferințele, mai ales sub îngrijirea 
doctorului. 

Piața Restaurajiei (8 Iunie) - Trecând de 
Tribunal și de Spitalul Brâncovedesc alături de 
el este Piaţa 8 Iunie. Nouă făcută este cea mai 
mare Piaţă din București. 


Patriarhia si Parlamentul Tarii. 
WWW.dacoromanica.ro 

Odinoară aici era piața mare Bibescu Vodă 
— de zarzavaturi și fructe. 

li zice Piața Restaure;iei (8 iunie) în aminti- 
rea venirei pe tron a Regelui Carol II, în 1930 
la 8 Iunie. z 

Inainte de a începe să urci dealul Patriarhiei, 
chiar la poalele lui se află o cruce mare de 
piatră cu scriere slavonească pe ea. 

Crucea e facuta de Constantin Brâncoveanu 
Basarab pentru pomenirea fiului său Popa, in 
locul altei cruci de lemn, care a fost ridicată 
la 1655. In timpul unei răscoale, crucea de lemn 
a fost dărâmată, iar Constantin Brâncoveanu a 
ridicat-o pe aceasta în anul 1713. 

Dela această cruce urci dâmbul înfrumusețat 
de-o parte și de alta cu pomi frumoși și în vâr- 
ful lui este Patriarhia. 

Până ce ajungi la Biserică, pe dreapta este 
așezat clopotul cel mare al Bisericei, in fata 
clopotniţei se află lupoaica, mărturie ca noi ne 
tragem din Romani. 

Așezată pe o ridicătură de deal pe malul 
drept al Dâmboviţei, Patriarhia de astăzi a fost 
la început mânăstire împrejmuită cu ziduri ca 
o cetate, zidită de Constantin Vodă Basarab la 
1655, prin urmare acum vre-o 280 și ceva de 
ani, 

Până în anul 1925 a fost Reședința Mitropoli- 

tului Ţării. Din acest an s'a făcut din Mitropolie 
— Patriarhie și acum e reședința Patriarhului 
României. Biserica Patriarhiei în timpul răz- 
boiului cel mare din 1916, a fost lovită de o 
bombă de tun care a străbătut acoperișul că- 
zând apoi în tinda Bisericei. Se mai vede și azi 
înăuntru gaura pe unde a trecut această bombă, 
La sluba religioasă dela Patriarhie vine M. S. 
Regele și toți capii conducători ai treburilor ob- 
stesti la Inviere în noaptea Paștelui. 

Aci se păstrează sfintele moaște ale Sfântului 
Dumitru Basarabov care se tin într'un sicriu de 
argint în partea stângă cum intri în biserică a- 
proape de ușă. 

Tot aici e înmormântat și Patriarhul Miron 
Cristea, 

Parlamentul — Alături de Biserica Patriarhiei 
este clădirea Parlamentului unde se adună de- 
putatii și votează legile. De aici din deal vezi 
o bună parte din București, mai ales spre răsă- 
rit vezi mânăstirea Văcărești si mai departe 
așa zisa Vale a Plângerii. 

Biserica Bucur.— Se spune că această biseri- 
cutá este făcută de Bucur — așa după cum si la 
tara gospodarii înstăriți făceau pe socoteala lor 
biserici. Ciobanul acesta despre care se poves- 
tește că el ar fi întemeetorul Bucureștiului și 
că dela numele lui se trage și numele Capitalei. 

Muzeul Militar şi Parcul Carol. 
www.dacoromanica.ro 


Adevărul este că această bisericuţă este zidită 
pe la 1743 adică acum vreo două sute de ani. 
Ea a fost făcută lângă altă biserică mai mare 
şi mai veche căreia îi zice Biserica lui Radu 
Vodă fiind zidită de Domnitorul Radu Mihnea, 

Parcul Carol — Mergând pe linia tramvaiului 
20 dela Patriarhie 2 staţii, vezi că apare in fata 
ochilor o grădină frumoasă, în fund cu o ridi- 
cătură de deal pe care se vede o clădire, acea 
a Muzeului Militar. Si aici ca si în cealaltă fru- 
moasă grădină Cișmigiu, este un lac, pomi, flori 
frumoase. Aici a fost prima noastră expoziţie 
în 1906 când au venit delegaţi din Ardeal, Bu- 
covina și Basarabia, care erau sub stăpânire 
streină. 

Muzeul Militar —Este deschis Martea și Joia 
dela 10—12 și 2—4, Duminica și sărbătorile de 
la 9—12 si 2—5. 

Cum am spus mai sus tot în Parcul Carol se 
găsește Muzeul Militar. In el se află lucruri mi- 
litare de la începutul organizării armatei până 
azi. Fel de fel de arme, de uniforme de steaguri 
din diferite timpuri, se pot vedea aici. Oricine 
vine în București trebue să vadă acest muzeu. 

De o parte și de alta și în spatele muzeului 
se găsesc tunuri mari care le duci numai pe 
șine ca trenul. Aceste tunuri au fost luate de 

noj dela Unguri si Nemti in timpul razboiului 
cel mare. : 

Mormântul Eroului Necunoscut. — In fata 
muzeului unde se vede arzand fara intrerupere 
o flacără inchipuitoare de candelă, se află mor- 
mântul Eroului Necunoscut. 

Pentru sutele de mii de morti in război acest 
mormânt cu candelă la căpătâiu în care sunt 
îngropate osemintele unui soldat necunoscut — 
întruchipează pioasa și veșnica recunoștință 
pentru jertfa atâtor sute de mii care morţi pe 
câmpul de luptă n'au nici o lumânare si nici o 
candelă care să-i strajueasca. Pentru toți aces- 
tia, candela dela mormântul Eroului Necunos- 
cut își ridciă flacăra sa rugătoare către Dumne- 
zeu cel atotputernic. Oricine vine aici, să pu- 
nă o floare pe mormânt și descoperindu-se. stă 
liniștit o părticică din timp dând cuvenitul res- 
pect celor cari au căzut pentru întregirea nea- 
mului, 

Muzeul Industrial — Cum mergi prin parc 
spre Muezul Militar in partea dreapta intr'o 
cladire se afla Muzeul Industrial. Aici vedem 
masini dela diferite fabrici din tara. 

Muzeul Silvic. — In fata muzeului Industrial 
“tot în parc se află muzeul Silvic. Aici se pot 
vedea toți arborii ce cresc prin pădurile noa- 

stre. Se arată cum poți număra anii la un pom, 
si otate boiile copacilor. 

Gara Filaret. — Pe varful dealului la dreapta 
parcului se afla gara Filaret. 

Abatorul. — Tot aproape de parc spre stanga 
se află Abatorul pe Splaiul Unirei. Aci se taie 
vitele pentru populaţia Capitalei. 

Fabrica de mezeluri Rochus. Pe strada Tăbă- 
cari 10, este fabrica de mezeluri Rochus, unde 
se poate vedea cum se fabrică curat și bine tot 
felul de mezeluri. 

GRUPA 6. 


Tramvaie : 25, 7, 14. 


1. Biserica Mihai Vodă. 
2, A, NJET E, 
3. Institutul Dr. Babeș. 
4. Institutul Cantacuzino. 
5. Institutul Pasteur. 
6. Facultatea de medicină veterinară. 
7. Grădina Botanică. 
8. Palatul Cotroceni. 
9. Facultatea de medicină umană. 
10. Facultatea de Drept. 
11. Statuia Mihail Cogălniceanu. 
Biserica Mihai Vodă — se află pe malul drept 
al Dâmboviței în rând cu Instituul Babeş dar 
mai spre Răsărit. Este zidită înainte de Domnia 
lui Mihai Viteazul. Acesta când a venit Domn 
a mărit curtea ei a făcut clădiri noui și si-a 


ales-o ca palat domnesc. Deaceea i-a rămas și 
numele Biserica Mihai Vodă. 

Astăzi în acest palat se găsesc arhivele statu- 
lui, unde se păstrează toate documentele des- 
pre trecutul țării noastre. 

A.N.E.F,— Academia Naţională de Educaţie 
Fizică. Este pe Str. Maior Ene. Aici învaţă stu: 
dentii și studentele pentru a ieși profesori şi 
profesoare de Educaţie Fizică (gimnastică). Jos 
se află terenul de sport cu tribunele. Este ce) 
mai mare teren de sport din tara. Bine întreţinut 
de conducători gospodari, poate sluji de pildă 
oricărui cămin care, cu premilitarii și străjerii 
la un loc, să facă în satul lor un teren de sport, 
bine înţeles mai mic, dar îngrijit bine. Aici se 
tac serbările străjerești și altele. 

Institutul Dr. Babes. — Dela A. N. E. F. te co- 
bori mai spre Dâmboviţa și mergând în susul 
apei dai de Institutul Dr. Babes. li zice așa dupa 
numele Doctorului Babeș care l'a înființat. Aici 
se face serul acela pentru injecții contra tur: 
bării. Toţi acei cari au fost muscati de câini 
turbati vin la acest Institut pentru injecții. 

Institutul Cantacuzino. — Alături de Institu- 
tul Babeș este Institutul Cantacuzino. La acest 
Institut se fabrică toate serurile pentru injecții 


Biserica Mihai Vodă, 

la oameni. Acest institut a fost infiinfat de unul 
din cei mai mari doctori ai noştri, Dr. Canta- 
cuzino. 


Institutul Pasteur. — Lângă Institutul Canta- 
cuzina se află Institutul Pasteur. Aici se fac se- 
rurile pentru injecții la animale. 

Facultatea de medicină, veterinară. — Tot 
aici se găsește și această Facultate unde se în- 
vata pentru a ieși Doctori veterinari de animale, 
— In curte este și Institutul Zootechnic care 
are toate secţiile pentru creșterea animalelor, 
păsărilor si albinelor. Aici se poate vedea tot 
felul de animale și păsări de soi. 


Grădina Botanică.— Mai sus tot în apropiere 
este Grădina Botanică care pe lângă grădina 
Cișmigiu și Parcul Carol este a treia grădina 
frumoasă din București. 


Palatul Cotroceni. — Tot în apropiere se află 
Palatul Regal Cotroceni. Cu grădină frumos îm- 
podbită cu flori, Palatul Cotroceni era în vre- 
mea din urmă reședința Reginei Maria. 

Facultatea de Medicină umană. — Aproape 
de Palat se află Facultatea de medicină umană. 
Aici se învaţă pentru a ieși doctori pentru oa- 

Facultatea de Drept. — Asezata pe B-dul Eli- 
sabela este făcută acum câţiva ani. Aici se in- 
vata pentru a ieși avocaţi și judecători. 

Statuia Mihail Cogălniceanu. — Tot pe B-dul 
Elisabeta este așezată statuia lui Mihail Cogăl- 
niceanu. 1 s'a ridicat acest bronz spre preamă- 
rirea lui «cuconu Mihalache» pentru lupta ¿ui 
dârză la unirea Principatelor Române si impro- 
prietărirea ţăranilor sub Domnitorul Cuza. 

